ዝብል ከለሊ ሓላፍነት ኣለዎ ኢሉ። "ብመንጽር ሕጊ ድማ፡ ቤት ፍርዲ ክሳብ ዘይፈረዶም ጥርጡራት ንጹሃት ኮይኖም ክርኣዩ መሰል ኣለዎም። ሕጊ ድማ፡ እዞም ሰባት ክሳብ ዘይተፈረዶም ንጹሃት'ዮም ዝብል'ዩ ዝወስድ" ዝብል ኣቶ ሰለሞን፡ ፖሊስ ዝገመቶ ነገር እንትውዳእ ዓቃቢ ሕጊ ድማ ናይ ምኽሳስ መሰል ኣለዎ ኢሉ። እቲ ሙሁር ኣካይዳ ኽስን ቤት ፍርድን እንተብርህ፡ ድሕሪ ፖሊስ ዘቕረቦን ዝሓዞን፡ ካብ ዓቃቢ ሕጊ ኽሲ ክምስረት ትጽቢት ከምዝግበርን ዓቃቢ ሕጊ ድማ፡ ፖሊስ ሒዘዮም ካብ ዝበሎም መረዳእታታት ልዕል ዝበለን ዝዓሞቐን መረዳእታ ክቐርብ ከምዘለዎም ይገልጽ። "ድሕሪ እዚ፡ ቤት ፍርዲ፡ ተኸላኸል ይብለካ፤ የማነ ጸጋም ዘሎ ክትዕ ድማ ይሰምዕ። ክሳብ ናይ መወዳእታ ውሳነ ጥራሕ ዘይኮነ፡ ይግብኣኒ ኢልካ ክሳብ ዝኸይድ፡ ሓደ ጥርጡር ዓርሱ ናጻ ናይ ምግባር መሰል ስለዘለዎ ጥፍኣተኛ ኢልካ ኣይትግምቶን" ክብል ይገልጽ ሙሁር ሕጊ ኣቶ ሰለሞን። ጉዳይ ሓደ ጥርጡር እዚ ከይዲ ተኸቲሉ ኣብ ዝኸደሉ ህሞት ዝርአይ ንጥርጡራት 'ገበነኛታት' ዝብል ምስሊ ዘትሕዝን ዘሕልፍን ጸብጻብ ግና፡ "ፍርዲ ብሚዲያ" ምሃብ እዩ ክኸውን ብምባል ይነቅፍ። "እዚ ኣቐዲምካ ብሚዲያ ዝወሃብ ፍርዲ ስርዓት ገበን መጋብኣያ ምድፋር'ዩ። እዚ መንግስቲ ኢትዮጵያ ኾነ ስርዓት ፍትሒ ይመርሑ ዝነበሩ ሰባት፡ ዝኽተሉዎ ዝነበረ'ዩ። ኣብ ዝተፈላለዩ እዋናት ውልቀ ሰባት ተሓተትቲ ንምግባር ዝስርሑ ፕሮግራማት ነይሮም'ዮም። እቲ ሚዲያ ድኹም ስለዝነበረ እምበር፡ ብሚዲያ ዘሎን ዘየለን ጌርካ መንግስቲ ናብ ዝደልዮ ኣንፈት ምኻድ ነይሩ'ዩ። ሕዚ'ውን እዚ እዩ ዝድገም ዘሎ። እዚ ግቡእ ኣይኮነን፡ ክቕጽል'ዉን የብሉን። መንግስቲ ብቤት ፍርዲ እምበር ብሚዲያ ኣይኮነነን ክረትዐካ ዝግብኦ" ብምባል ነቒፉ። ሞባይል 'ዳታ' ቀልጢፉ እናተወደኣኩም'ዶ ትፅገሙ?
